PMIndiaData/PMIndiaSum huggingface dataset:
وزیر اعظم نے مختلف سرکاری اسکیموں سے استفادہ کرنے والے قبائلیوں کے ساتھ ملاقات کی ویڈیو شیئر کی

نئی دہلی،21اپریل؍2022 وزیر اعظم جناب نریندر مودی نے مختلف سرکاری اسکیموں سے مستفید ہونے والے قبائلیوں کے ساتھ اپنی گفتگو پر مبنی ایک ویڈیو کو شیئر کیا ہے۔ وزیر اعظم نے ٹوئٹ کیا: ’’مجھے مختلف سرکاری اسکیموں سے مستفید ہونے والے قبائلی لوگوں کے ساتھ گفتگو کرکے بے حد مسرت ہوئی۔گزشتہ کچھ برسوں کے دوران ان کی گزر بسر میں آسانی کو مزید فروغ دیا گیا ہے۔ اس ویدیو کو دیکھیں۔‘‘
سری گنپتی سچیدانند سوامی جی کے 80 ویں یوم پیدائش کی تقریب پر وزیراعظم کا خطاب

وزیر اعظم جناب نریندر مودی نے آج ایک ویڈیو پیغام کے ذریعے سری گنپتی سچیدانند سوامی جی کی 80ویں سالگرہ کی تقریب سے خطاب کیا۔ وزیر اعظم نے اس پرمسرت موقع پر سری گنپتی سچیدانند سوامی جی اور ان کے پیروکاروں کو مبارکباد دی۔ جناب مودی نے معزز مہمانوں کے ذریعہ ’ہنومت دوار‘ کے افتتاح پر بھی روشنی ڈالی۔ شاستروں کا حوالہ دیتے ہوئے وزیر اعظم نے کہا کہ سری گنپتی سچیدانند سوامی جی کی زندگی اس حقیقت کی ایک جیتی جاگتی مثال ہے کہ سنت انسانیت کی فلاح و بہبود کے لیے جنم لیتے ہیں اور ان کی زندگی سماجی معیار کو بلند کرنے اورانسانی بہبود سے جڑی ہوتی ہے۔ وزیر اعظم نے اس بات پر اطمینان کا اظہار کیا کہ دت پیٹھم میں روحانیت کے ساتھ ساتھ جدت پسندی کی بھی نشوونما ہوتی ہے ۔ انہوں نے اس سلسلے میں عالیشان ہنومان مندر کے ساتھ ساتھ 3 ڈی میپنگ اور لائٹ اینڈ ساؤنڈ شو اور جدیدبندوبست والے برڈ پارک کا حوالہ دیا۔ وزیر اعظم نے کہا کہ ویدوں کے مطالعہ کا ایک بڑا مرکز ہونے کے علاوہ، دت پیٹھم صحت سے متعلق مقاصد کے لیے موسیقی کا استعمال کرنے کی سمت میں مؤثر اختراع کررہی ہے ۔ جناب مودی نے کہا ،’’فطرت کے لیے سائنس کا یہ استعمال، روحانیت کے ساتھ ٹیکنالوجی کا یہ امتزاج ہی ترقی پسند بھارت کی روح ہے۔ مجھے خوشی ہے کہ سوامی جی جیسے سنتوں کی کوششوں سے آج ملک کے نوجوان اپنی روایات کی طاقت سے آشنا ہو رہے ہیں اور انہیں آگے بڑھا رہے ہیں۔‘‘ آزادی کا امرت مہوتسو کی مدت کے دوران پڑنے والے اس مبارک موقع کے سلسلے میں، وزیر اعظم نےخود سے پہلےسبھی کے لئے کام کرنے کی سنتوں کی تعلیم کو یاد کیا۔ انہوں نے کہا، ’’ یہ ملک ’سب کا ساتھ، سب کا وکاس، سب کا وشواس اور سب کا پریاس‘ کے منتر کے ساتھ اجتماعی عزم پر زور دے رہا ہے۔ آج ملک اپنے آثار قدیمہ کو محفوظ بھی کررہا ہے اوراسے فروغ بھی دے رہا ہےاور ساتھ ہی ساتھ اپنی جدت طرازی اور جدت پسندی کو بھی مستحکم کررہا ہے۔‘‘ وزیر اعظم نے کہا’’آج بھارت کی شناخت یوگ کے ساتھ ساتھ نوجوان بھی ہیں۔ آج دنیا ہمارےاسٹارٹ اپس کو اپنے مستقبل کے طور پر دیکھ رہی ہے۔ ہماری صنعت اور ہمارا ’میک ان انڈیا‘ عالمی ترقی کے لیے امید کی کرن بن رہا ہے۔ ہمیں اپنے ان سنکلپوں کو حاصل کرنے کی سمت میں کام کرنا ہوگا اور میں چاہوں گا کہ ہمارے روحانی مراکز اس سمت میں بھی تحریک کا مرکز بنیں۔‘‘ فطرت کے تحفظ اور پرندوں کی خدمت کی سمت میں دت پیٹھم کے کام کو نمایاں کرتے ہوئے ، وزیراعظم نے پیٹھم سے پانی اور ندی کے تحفظ کے لیے کام کرنے کی درخواست کی۔ انہوں نے ہرضلع میں 75 امرت سروور کی مہم میں بھی پیٹھم سے تعاون مانگا۔ وزیر اعظم نے سوچھ بھارت مشن میں دت پیٹھم کے تعاون کو سراہا۔
وزیراعظم نے آیوشمان بھارت ڈیجیٹل مشن کے تعلق سے اچھے خیالات کا اظہار کرنے کے لیے بل گیٹس کا شکریہ ادا کیا

وزیر اعظم جناب نریندر مودی نے آیوشمان بھارت ڈیجیٹل مشن کے تعلق سے اچھے خیالات کا اظہار کرنے کے لیے بل گیٹس کا شکریہ ادا کیا ہے۔ بل گیٹس کے ایک ٹویٹ کے جواب میں وزیر اعظم نے کہا: ''آیوشمان بھارت ڈیجیٹل مشن کے سلسلے میں عمدہ ترین خیالات کے اظہار کے لیے بل گیٹس کا شکریہ۔ صحت کے بنیادی ڈھانچے کو بہتربنانے کے لیے ٹیکنالوجی سے فائدہ اٹھانے کی بہت زیادہ گنجائش موجود ہے اور بھارت اس سمت میں سخت محنت کر رہا ہے۔''
شمال مشرقی کونسل کی تشکیل نو کو کابینہ کی منظوری

نئی دہلی ،14جون : کابینہ نے وزیراعظم ، جناب نریندرمودی کی قیادت میں شمال مشرقی خطے کی ترقیات کی وزارت ( ڈونر) کی اس تجویز کو اپنی منظوری دے دی ہے ، جس کے تحت وزیرداخلہ کو شمال مشرقی کونسل ( این ای سی ) ۔جوتمام تر8شمال مشرقی ریاستوں کے گورنرحضرات اوروزرائے اعلیٰ کی رکنیت پرمشتمل ایک قانونی باڈی ہے ، کو بہ لحاظ عہدہ چیئرمین مقررکئے جانے کو ، اپنی منظوری دے دی ہے ۔کابینہ نے اس امرکو بھی منظوری دی ہے کہ وزیرمملکت ( آزادانہ چارج ) وزارت ڈونر، اس کونسل کے نائب چیئرمین کے طورپرخدمات انجام دیں گے ۔ اثرات این ای سی ریاستی اور مرکزی ایجنسیوں کے توسط سے مختلف پروجیکٹوں کا نفاذ کرتی ہے ۔ نئے انتظامات کے تحت جس میں وزیرداخلہ اس کے چیئرمین اور ڈونرکے وزیر، نائب چیئرمین ہوں گے ، این ای سی اورتمام ترشمال مشرقی ریاستوں کے تمام ترگورنرحضرات اوروزرائے اعلیٰ بطوررکن شامل ہوں گے ، یہ تمام شخصیات ایک ایسا فورم فراہم کریں گی،جس میں بین ریاستی معاملات کو زیادہ جامع طریقے سے زیربحث لایاجاسکے گا اورمستقبل میں مشترکہ طریقہ کاراختیارکیاجاسکے گا۔ این ای سی اب ایسے بین ریاستی معاملات مثلا ًمنشیات کی تجارت ، ہتھیاروں اورگولی بارود کی اسمگلنگ کی روک تھام ، سرحدی تنازعات وغیرہ کے معاملے میں بھی مختلف زونل کونسلوں کے ذریعہ زیربحث لائے جانے والے امور کو بھی اپنی نگرانی میں لے سکے گی ۔ این ای سی کی تشکیل نو کے نتیجے میں یہ باڈی شمال مشرقی خطے کے لئے مزید موثر حیثیت سے کام کرسکے گی ۔ یہ کونسل وقتافوقتا پروجیکٹ میں شامل مختلف اسکیموں اورپروجیکٹوں پرنظرثانی کا عمل بھی انجام دے سکے گی ، ان پروجیکٹوں وغیرہ کے سلسلے میں ریاستوں کے مابین تال میل موثر اقدامات کی سفارش بھی کرسکے گی ۔ یہ کونسل ایسے اختیارات کی حامل ہوگی جواسے مرکزی حکومت کی جانب سے تفویض کئے جائیں ۔ پس منظر این آئی سی کا قیام شمال مشرقی کونسل ایکٹ ، 1971کے تحت کیا گیاتھا ۔ اس کاقیام متوازن اور مربوط ترقی کو یقینی بنانے اور ریاستوں کے ساتھ تال میل میں مدد دینے کے لئے سرکردہ ادارے کے طورپر کیا گیا تھا ۔ 2002کی ترمیم کے بعداین ای سی کو شمال مشرقی علاقے کے لئے علاقائی منصوبہ بندی ادارے کی شکل میں کام کرنے کا اختیار دیاگیاہے اور این ای سی اس علاقے کے لئے علاقائی اسکیم بناتے وقت دو یا زیادہ ریاستوں کو فائدہ پہنچانے والی اسکیموں او ر پروجیکٹوں کو ترجیح دیگی ۔ کونسل سکم کے معاملے میں خصوصی پروجیکٹ اوراسکیمیں وضع کریگی ۔
ملک میں مختلف تہواروں کے موقع پر وزیراعظم نے مبارکباد پیش کی

وزیراعظم جناب نریندر مودی نے ملک میں مختلف تہواروں کے موقع پر عوام کو مبارکباد پیش کی ہے۔ وزیراعظم نے مکر سنکرانتی کے مبارک موقع پر ملک کے عوام کو مبارکباد پیش کی ہے۔ پونگل کے موقع پر ملک کے عوام کو بہت ساری مبارکباد۔ وزیراعظم نے ماگھ بیہو کے موقع پر ملک کے عوام کے ساتھ نیک خواہشات کا اظہار کیا۔ وزیراعظم نے اپنے پیغام میں کہا کہ پرمسرت اور خوشگوار اترائن ملک کے عوام کو مبارک ہو۔ ۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم نے گوگل کے سی ای او سندر پچائی سے ملاقات کی

وزیر اعظم جناب نریندر مودی نے گوگل کے سی ای او جناب سندر پچائی سے ملاقات کی اور دیگر موضوعات کے ساتھ ساتھ اختراع اور تکنالوجی کے بارے میں بھی تبادلہ خیالات کیے۔ سندرپچائی کے ذریعہ کیے گئے ایک ٹوئیٹ کے جواب میں، وزیر اعظم نے ٹوئیٹ کیا؛ ’’سندر پچائی، آپ سے ملاقات کرکے ، اور اختراع، تکنالوجی اور دیگر موضوعات پر تبادلہ خیالات کرکے خوشی ہوئی۔ یہ ازحد ضروری ہے کہ دنیا بنی نوع انسانیت کی خوشحالی اور ہمہ گیرترقی کے لیے تکنالوجی کو بروئے کار لانے کے لیے مل جل کر کام کرنا جاری رکھے۔‘‘
وزیر اعظم نے گورنمنٹ سیکنڈری اسکول، جنگ، اروناچل پردیش کو اس کے رکھ رکھاؤ کے لیے مبارکباد دی

وزیر اعظم جناب نریندر مودی نے گورنمنٹ سیکنڈری اسکول، جنگ، اروناچل پردیش کے اچھے رکھ رکھاؤ پر خوشی کا اظہار کیا ہے۔ وزیر اعلیٰ پیما کھانڈو کے ایک ٹویٹ کے جواب میں، وزیر اعظم نے ٹویٹ کیا: ’’بہت اچھا لگتا ہے! اس سکول کے طلباء اور اساتذہ کو مبارکباد‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نے ندیا، مغربی بنگال میں ہوئے سڑک حادثے کے متاثرین کے لیے پی ایم این آر ایف سے امدادی رقم  کا اعلان کیا

نئی دہلی، 28 نومبر 2021: وزیر اعظم جناب نریندر مودی نے ندیا، مغربی بنگال میں سڑک حادثے میں اپنی جان گنوانے والے ہر ایک فرد کے قریبی رشتہ دار کو، وزیر اعظم کے قومی راحت فنڈ (پی ایم این آر ایف) سے 2 لاکھ روپئے کے بقدر کی امدادی رقم دینے کا اعلان کیا ہے۔ زخمی ہونے ولے افراد کو 50000 روپئے دیے جائیں گے۔ وزیر اعظم کے دفتر نے ٹوئیٹ کیا؛ ’’وزیر اعظم نے ندیا، مغربی بنگال میں سڑک حادثے میں اپنی جان گنوانے والے ہر ایک فرد کے قریبی رشتہ دار کو، پی ایم این آر ایف، سے 2 لاکھ روپئے کے بقدر امدادی رقم دینے کا اعلان کیا ہے۔ زخمی ہونے ولے افراد کو 50000 روپئے دیے جائیں گے۔ ‘‘
متحدہ عرب امارات کے وزیر خارجہ و بین الاقوامی تعاون نے وزیراعظم سے ملاقات کی

نئی دہلی، 26/جون۔ متحدہ عرب امارات کے وزیر خارجہ و بین الاقوامی تعاون عزت مآب شیخ عبداللہ بن زائد النہیان نے آج وزیراعظم جناب نریندر مودی سے ملاقات کی۔ اس ملاقات کے دوران جناب شیخ زائد عبداللہ بن زائد النہیان نے وزیراعظم جناب مودی کو متحدہ عرب امارات کے ولی عہد کی جانب سے مبارکباد پیش کی۔ جناب نریندر مودی نے انتہائی گرم جوشی کے ساتھ نیک خواہشات پیش کرتے ہوئے اس مبارک باد کا جواب دیا۔ دونوں لیڈروں نے اپنی گفتگو کے دوران تجارت و سرمایہ کاری، دفاع اور عوام سے عوام کے رابطوں سمیت متعدد شعبوں میں باہمی تعاون پر گفتگو کی۔ وزیر موصوف نے ہندوستان میں توانائی، مکان سازی (ہاؤسنگ)، غذائی اشیاء کی افزودگی (فوڈ پروسیسنگ) اور ڈھانچہ جاتی سہولیات جیسے شعبوں میں ہندوستان میں سرمایہ کاری کی متحدہ عرب امارات کی خواہش کا اظہار کیا۔ وزیراعظم جناب نریندر مودی نے اس موقع پر 44 ارب امریکی ڈالر کی لاگت سے تیار ہونے والی ایم ایم ٹی پی اے گرین فیلڈ ریفائنری میں سرمایہ کاری کے اے ڈی این او سی کے فیصلے کا خیرمقدم کیا۔ اس میگا ریفائنری میں پیٹرو کیمیکل کمپلیکس بھی شامل ہے۔ یہ میگا ریفائنری ہندوستان میں تعمیر کی جارہی ہے۔ وزیراعظم موصوف نے اس سلسلے میں ایک مفاہمتی عرض داشت پر دونوں ملکوں کے ذریعے دستخط کئے جانے کا خیرمقدم کیا۔ بعد ازاں متحدہ عرب امارات کے مہمان وزیر موصوف نے متحدہ عرب امارات میں آباد ہندوستانی برادری کی خدمات کا اعتراف کرتے ہوئے کہا کہ ملک کی معیشت اور خوش حالی میں اس برادری کا کردار اہم رہا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
مرکزی کابینہ نے ایئرپورٹس اتھارٹی آف انڈیا (اے اے آئی) کے جے پور، گوہاٹی اور ترواننت پورم ہوائی اڈوں کو سرکاری نجی شراکت داری (پی پی پی) منصوبے کے تحت پٹے پر دیئے جانے کو منظوری دی

نئی دہلی، 19/اگست 2020 ۔ وزیر اعظم جناب نریندر مودی کی صدارت میں مرکزی کابینہ نے ایئرپورٹس اتھارٹی آف انڈیا (اے اے آئی) کے جے پور، گوہاٹی، اور ترواننت پورم ہوائی اڈوں کو سرکاری نجی شراکت (پی پی پی) منصوبے کے تحت پٹے پر دیئے جانے کو منظوری دے دی ہے۔ کابینہ نے آپریشن، مینجمنٹ اور ڈیولپمنٹ کے لئے ان تینوں ہوائی اڈوں یعنی جے پور، گوہاٹی اور ترواننت پورم کو 50 برس کے لئے اڈانی انٹرپرائزیز لمیٹڈ کو دیئے جانے کی منظوری دی ہے۔ اے اے آئی کی جانب سے اس کے لئے لگائی گئی عالمی مسابقتی بولی میں اڈانی انٹرپرائزیز سب سے کامیاب بولی لگانے والی کمپنی رہی تھی۔ ان پروجیکٹوں سے سرکاری شعبے میں ضروری سرمایہ کاری جٹانے کے علاوہ سروس ڈیلیوری، مہارت، صنعت کارانہ اور پیشہ وارانہ ہنرمندیوں میں لیاقت پیدا ہوگی۔ پس منظر: حکومت نے اے اے آئی کے دہلی اور ممبئی ہوائی اڈوں کو سرکاری نجی شراکت داری کے تحت آپریشن، مینجمنٹ اور ڈیولپمنٹ کے لئے تقریباً ایک دہائی پہلے ہی پٹے پر دے دیا تھا۔ ایک جانب جہاں اس سرکاری و نجی شراکت داری کے استعمال نے عالمی سطح کے ہوائی اڈے ڈیولپ کرنے کے ساتھ ہی ان ہوائی اڈوں پر ہوائی جہاز کے مسافروں کے لئے عالمی معیار کی سہولتیں فراہم کرنے میں مدد کی وہیں اس نے اے اے آئی کو ملک کے مختلف حصوں میں ہوائی اڈوں کو ڈیولپ کرنے اور ہوائی آمد و رفت کے لئے بنیادی ڈھانچے کو فروغ دینے کے ساتھ ہی اپنی آمدنی بڑھانے میں بھی مدد کی ہے۔ اس میں اے اے آئی کو سرکاری نجی شراکت داری کے ذریعے حاصل کردہ آمدنی سے دوسرے اور تیسرے زمرے کے شہروں میں اپنے ہوائی اڈوں کو بین الاقوامی معیار کا بنانے میں بھی مدد کی ہے۔ سرکاری نجی شراکت سے فروغ یافتہ ملک کے ہوائی اڈوں نے ایئر پورٹ سروس کوالٹی (اے ایس کیو) کی شکل میں بین الاقوامی ہوائی اڈہ کونسل (اے سی آئی) کے ذریعے اپنے متعلقہ زمروں میں چوٹی کے پانچ ہوائی اڈوں میں مقام حاصل کیا ہے۔ حکومت نے اسے دیکھتے ہوئے ہی سرکاری نجی شراکت داری اپریزل کمیٹی (پی پی پی اے سی) کے مشوروں کی بنیاد پر اے اے آئی کے مزید کچھ اور ہوائی اڈوں کے آپریشن، مینجمنٹ اور ڈیولپمنٹ کا کام بھی سرکاری نجی شراکت داری ماڈل کے تحت دینے کا فیصلہ کیا ہے۔ حکومت نے پی پی پی اے سی کے دائرۂ کار سے باہر کسی طرح کے امور پر فیصلہ لینے کے لئے سکریٹریوں کا اعلیٰ اختیاراتی گروپ (ای جی او ایس) تشکیل دیا ہے۔ پی پی پی اے سی نے منتقلی کے عمل سے متعلق دستاویزات کو منظوری دے دی ہے۔ بولی کے مکمل عمل کا اہتمام اعلیٰ اختیار یافتہ سکریٹریوں کے گروپ کے ذریعے کیا گیا، جس میں نیتی آیوگ، اخراجات اور اقتصادی امور کی وزارت اور وزارت خزانہ کے نمائندے شامل تھے۔ ایئرپورٹس اتھارٹی آف انڈیا نے ہوائی اڈوں کو پٹے پر دیئے جانے کے لئے عالمی مسابقتی بولی کے تحت تجاویز 14 دسمبر 2018 کو مدعو کی تھیں، جن میں بولی کا معیار فی مسافر طیارہ کرایہ کے حساب سے طے کیا گیا تھا۔ تکنیکی بولی کا عمل 16 فروری 2019 کو شروع کیا گیا تھا۔ اس کے بعد اہل پائے گئے بولی لگانے والوں کے لئے مالی بولی کا عمل 25 فروری 2019 / 26 فروری 2019 کو انجام دیا گیا۔ اڈانی انٹرپرائزیز لمیٹڈ، جے پور، گوہاٹی اور ترواننت پورم ہوائی اڈوں کے لئے فی مسافر سب سے زیادہ کرایے کی بولی لگاکر سب سے کامیاب بولی لگانے والی کمپنی رہی۔
وزیر اعظم 19 جون کو پرگتی میدان انٹیگریٹڈ ٹرانزٹ کوریڈور پروجیکٹ کو  قوم کے نام وقف کریں گے

وزیر اعظم جناب نریندر مودی 19 جون2022 کو صبح 10 بج کر 30 منٹ پر پرگتی میدان انٹیگریٹڈ ٹرانزٹ کوریڈور پروجیکٹ کی اہم سرنگ اور 5 انڈر پاس قوم کے نام وقف کریں گے۔اس موقع پر وہ مجمع سے خطاب بھی کریں گے ۔ انٹیگریٹڈ ٹرانزٹ کوریڈور پروجیکٹ پرگتی میدان از سر نو ترقی کے پروجیکٹ کا اہم حصہ ہے ۔ انٹیگریٹڈ ٹرانزٹ کوریڈور پروجیکٹ 920 کروڑ سے زیادہ کی لاگت سے تعمیر کیاگیا ہے اور پورا فنڈ مرکزی حکومت نے فراہم کیا ہے۔اس کا مقصد پرگتی میدان میں تعمیر کئے جارہے نئے عالمی معیار کے نمائش اور کنونشن سینٹر تک کسی روک ٹوک کے بغیر اور آسان طریقے سے رسائی ہے۔اس کے ذریعہ پرگتی میدان میں منعقد ہونے والے پروگراموں میں نمائش کنندہ اور لوگوں کی آسان شرکت کے لئے سہولت فراہم کرنا ہے۔ تاہم اس پروجیکٹ کے اثرات پرگتی میدان کے علاوہ بھی ہیں کیونکہ یہ کسی روک ٹوک کے بغیر گاڑیوں کی آمدو رفت کو یقینی بنائے گا اور اس سے بڑے پیمانے پر آنے جانے والوں کے وقت اور پیسے کی بچت ہوگی ۔یہ شہری بنیادی ڈھانچے کی تبدیلی کے ذریعہ لوگوں کی زندگی کو آسان بنانے کے حکومت کے وژن کا حصہ ہے۔ اصل سرنگ پرگتی میدان سے گزرتے ہوئے پرانا قلعہ روڈ سے ہوتے ہوئے رنگ روڈ کو انڈیا گیٹ سے جوڑتی ہے ۔6لین کی ڈیوائڈ ڈ سرنگ کے کئی مقصد ہیں جن میں پرگتی میدان کے بیسمنٹ میں بڑی پارکنگ تک رسائی شامل ہے۔سرنگ کا ایک انوکھا عنصر یہ ہے کہ اصل سرنگ کے نیچے ایک دوسرے کو کاٹتی ہوئی دو سرنگیں تعمیر کی گئی ہیں تاکہ پارکنگ لاٹ کے دونوں طرف سے ٹریفک کے آمد ورفت میں سہولت فراہم کی جاسکے۔ٹریفک آمد و رفت کو سہل بنانے کے لئے یہ سرنگ جدید ترین عالمی معیار کے سہولیات سے آراستہ ہےجس میں اسمارٹ فائر مینجمنٹ ،جدید وینٹیلیشن ،خود کار نکاسی ،ڈیجیٹلی کنٹرول سی سی ٹی وی اور پبلک اناؤنسمنٹ سسٹم شامل ہیں۔یہ سرنگ جس کا طویل عرصہ سے انتظار تھا بھیروں مارگ کے لئے ایک متبادل روٹ فراہم کرےگی ،جو کہ اپنی صلاحیت سے زیادہ کام کررہی ہے اور توقع ہے کہ بھیروں مارگ پر ٹریفک کے بوجھ کو نصف سے زیادہ کم کردے گی۔ سرنگ کے ساتھ ساتھ ،6 انڈرپاس ہوں گے -4متھرا روڈ پر ،ایک بھیروں مارگ پر اور ایک رنگ روڈ اور بھیروں مارگ چوراہے پر ۔
وزیر اعظم کل وارانسی میں فرانس کے صدر ایمینوئل میکرون کا استقبال کریں گے

نئی دہلی۔11 مارچ وزیر اعظم جناب نریندر مودی کل صبح فرانس کے صدر ایمینوئل میکرون کا استقبال کریں گے ۔ دونوں رہنما مرزا پور کے لیے روانہ ہوں گے جہاں وہ دونوں وارانسی روانگی سے قبل ایک شمسی بجلی گھر کا افتتاح کریں گے۔ وارانسی میں دونوں رہنما دین دیال ہست کلا سنکل جائیں گے ۔ وہ دونوں دستکاروں سے ملاقات کریں گے اور انہیں اپنی دستکاری کا مظاہرہ کرتے ہوئے دیکھیں گے ۔ وزیر اعظم مودی اور صدر میکرون اس کے بعد وارانسی میں اسّی گھاٹ آئیں گے جہاں وہ دونوں کشتی میں بیٹھ کر گنگا کے مختلف گھاٹوں کو دیکھیں گے ۔ ان کا یہ سفر دشاشوامیدھ گھاٹ پر اختتام پذیر ہوگا ۔ وزیر اعظم مودی فرانس کے صدر کے اعزاز میں ایک ظہرانے کی ضیافت کریں گے ۔ دوپہر میں وزیر اعظم وارانسی کے مڑواڈیہہ ریلوے اسٹیشن اور پٹنہ کے درمیان چلنے والی ٹرین کو ہری جھنڈی دکھا کر روانہ کریں گے ۔ وزیر اعظم وہاں مختلف ترقیاتی منصوبوں کا اجراء کریں گے اور وارانسی کے ڈی ایل ڈبلیو گراؤنڈ میں عوامی اجتماع سے خطاب کریں گے ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم نیشنل فلم ایوارڈز سے نوازے جانے والے نے تمام لوگوں کو مبارکباد دی

وزیر اعظم جناب نریندر مودی نے آج نیشنل فلم ایوارڈ سے نوازے جانے والے تمام لوگوں کو مبارکباد دی۔ مرکزی وزیر جناب انوراگ سنگھ ٹھاکر کے ایک ٹویٹ کے جواب میں، وزیر اعظم نے ٹویٹ کیا: ’’ان تمام لوگوں کو مبارک باد جنہیں نیشنل فلم ایوارڈز سے نوازا گیا ہے۔ یہ اعزاز ان کی تخلیقی صلاحیتوں اور تفریح، فن اور ثقافت کی دنیا کے لئے ان کی خدمات کا ایک موزوں اعتراف ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم کے روم اور گلاسگو کے دورے سے قبل روانگی کا بیان

28 اکتوبر 2021 نئی دہلی: میں عزت مآب اعظم ماریو ڈریگی کی دعوت پر 29 سے 31 اکتوبر 2021 کے دوران روم، اٹلی اور ویٹیکن سٹی کا دورہ کروں گا، جس کے بعد میں عزت مآب وزیر اعظم بورس جانسن کی دعوت پر 1-2 نومبر 2021 کے دوران گلاسگو، برطانیہ کا سفر کروں گا۔ روم میں، میں 16 ویں جی ٹوینٹی سربراہ اجلاس میں شرکت کروں گا، جہاں میں جی ٹوینٹی کے دیگر رہنماؤں کے ساتھ عالمی اقتصادی اور وبا سے بحالی، پائیدار ترقی، اور موسمیاتی تبدیلی پر بات چیت کروں گا۔ یہ 2020 میں عالمی وبا کے پھیلنے کے بعد سے جی ٹوینٹی کا پہلا سربراہ اجلاس ہوگا جس میں ذاتی طور پر شرکت ہوگی، اور ہمیں موجودہ عالمی صورتحال کا جائزہ لینے اور اس کے بارے میں خیالات کا تبادلہ کرنے کا موقع ملے گا کہ جی ٹوینٹی عالمی وبا سے جامع اور پائیدار طور پر ابھرکر کس طرح اقتصادی لچک کی مضبوطی اور باز تعمیر کے لیے ایک انجن ثابت ہو سکتا ہے۔ اٹلی کے اپنے دورے کے دوران، میں تقدس مآب پوپ فرانسس سے ملاقات کے لیے ویٹیکن سٹی بھی جاؤں گا اور سیکریٹری آف اسٹیٹ، عزت مآب کارڈینل پیٹرو پیرولین سے ملاقات کروں گا۔ جی ٹوینٹی سربراہ اجلاس کے موقع پر، میں دوسرے شراکت دار ممالک کے رہنماؤں سے بھی ملاقات کروں گا اور ان کے ساتھ بھارت کے دو طرفہ تعلقات میں پیش رفت کا جائزہ لوں گا۔ 31 اکتوبر کو جی ٹوینٹی سربراہ اجلاس کے اختتام کے بعد، میں اقوام متحدہ کے ماحولیاتی تبدیلی کے فریم ورک کنونشن (یو این ایف سی سی) کی 26 ویں کانفرنس آف پارٹیز (COP-26) میں شرکت کے لیے گلاسگو کے لیے روانہ ہوں گا۔ میں 1-2 نومبر 2021 کو کوپ-26کے اعلیٰ سطحی حصے کے طورپر 'عالمی رہ نماؤں کے اجلاس ' (ڈبلیو ایل ایس) کے ساتھ دنیا بھر کے 120 سربراہان مملکت/حکومتوں کے ساتھ شرکت کروں گا۔ فطرت اور کرہ ارض کے لیے گہرے احترام کی ثقافت کے ساتھ ہم آہنگی کے ساتھ زندگی گزارنے کی اپنی روایت کے مطابق، ہم صاف اور قابل تجدید توانائی، توانائی کی کارکردگی، جنگلات اور حیاتیاتی تنوع کو بڑھانے کے لیے پرجوش اقدام کر رہے ہیں۔ آج، بھارت آب و ہوا سے توافق، تخفیف آفات اور لچک کے لیے اجتماعی کوششوں میں نئے ریکارڈ بنا رہا ہے اور کثیرالجہت اتحاد قائم کر رہا ہے۔ قابل تجدید توانائی، ہوا اور شمسی توانائی کی صلاحیت کے لحاظ سے بھارت دنیا کے سرفہرست ممالک میں شامل ہے۔ ڈبلیو ایل ایس میں، میں ماحولیاتی ایکشن پر بھارت کی کارکردگی اور ہماری کامیابیوں پر بھارت کے بہترین ٹریک ریکارڈ کا اشتراک کروں گا۔ میں ماحولیاتی تبدیلی کے مسائل کو جامع طور پر حل کرنے کی ضرورت کو بھی اجاگر کروں گا جن میں کاربن اسپیس کی منصفانہ تقسیم، تخفیف آفات اور موافقت اور لچک پیدا کرنے کے اقدامات، مالیات کو متحرک کرنا، ٹیکنالوجی کی منتقلی اور سبز اور جامع ترقی کے لیے پائیدار طرز زندگی کی اہمیت شامل ہیں۔ کانفرنس آف پارٹیز سربراہ اجلاس کے شراکت دار ممالک کے رہنماؤں، اختراع کاروں اور بین حکومتی تنظیم سمیت تمام اسٹیک ہولڈرز سے ملاقات کے علاوہ ہماری صاف ترقی کو مزید تیز کرنے کے امکانات تلاش کرنے کا موقع بھی حاصل ہوگا۔
کابینہ کو ہندوستان اور مراقش کے درمیان نوجوانوں کے امور کے بارے میں تعاون سے متعلق مفاہمت نامے سے واقف کرایا گیا

نئی دہلی،27؍ مارچ، مرکزی کابینہ کی میٹنگ کو ، جس کی صدارت وزیراعظم جناب نریندر مودی نے کی، ہندوستان اور مراقش کے درمیان نوجوانوں کے امور سے متعلق تعاون کے بارے میں ایک مفاہمت نامے سے واقف کرایا گیا جس پر فروری 2019 میں دستخط کئے گئے تھے۔ اس مفاہمت نامے کا مقصد دونوں ملکوں کے درمیان نوجوانوں کے امور کے بارے میں تعاون کو مستحکم بنانا اور اس کی حوصلہ افزائی کرنا ہے۔ یہ کام مختلف سرگرمیوں ، اطلاعات اور معلومات کے تبادلے سے متعلق امور نیز نوجوانوں کے تبادلوں کے ذریعے انجام دیا جائے گا۔ نوجوانوں کے امور کے بارے میں جن شعبوں میں تعاون کیا جائے گا وہ اس طرح ہیں: نوجوانوں کے پروگراموں کا انتظام۔ بین الاقوامی کانفرنسوں اور سیمیناروں میں دعوت ناموں کا تبادلہ۔ چھپے ہوئے میٹریل ، فلموں ، تجربات ، تحقیق اور دیگر معلومات کا تبادلہ۔ نوجوانوں کے کیمپوں میں، نوجوانوں کے میلوں میں اور نوجوانوں کی دیگر تقریبات میں شرکت۔ مفاہمت نامے میں یہ بھی کہا گیا ہے کہ سال 2019 سے دونوں ملک سالانہ بنیاد پر 20 ممبروں پر مشتمل نوجوانوں کے وفدوں کا تبادلہ کریں گے لیکن یہ مدت 10 سے زیادہ نہیں ہوگی۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-ج- ق ر) (27-03-2019)
کابینہ نے  پائیدار شہری   ترقی کے میدان   میں بھارت اور برطانیہ   کے  مابین تکنیکی   تعاون  پر مفاہمت نامے کو منظوری دی

نئی دہلی، 6 جون 2018/ وزیراعظم جناب نریندر مودی کی سربراہی میں مرکزی کابینہ نے بھارت اور برطانیہ کے مابین پائیدار شہری ترقی کے میدان میں اپریل 2018 میں تکنیکی تعاون پر مفاہمت نامے پر دستخط کو اپنی منظوری دے دی ہے۔ تفصیلات : اس مفاہمت نامہ (ایم او یو) کامقصد مستحکم شہری ترقی کے میدان میں بھارت اور برطانیہ کے درمیان ادارہ جاتی تعاون کو مستحکم کرنا ہے۔ جن میدانوں میں دونوں ممالک تعاون کریں گے۔ ان میں اسمارٹ سٹیز ڈیولپمنٹ ، ٹھوس کچرے کا نپٹارا، سبز قابل استطاعت (سستے) ہاؤسنگ ، گندے پانی کا انتظام، شہری ادوار کی صلاحیتوں میں اضافہ، شہری علاقوں میں ہنر مندی کو فروغ ، شہری موبلٹی، دانشورانہ ٹرانسپورٹ نظام اور ٹرانزٹ، اور ای اینٹیڈ ڈیولپمنٹ سرمائے تک اختراعی رسائی اور دیگر متعلقہ میدان شامل ہیں۔ نفاذی حکمت عملی: اس مفاہت نامے کے تحت ، ایم او یو کے فریم ورک میں ایک ہند-برطانیہ مشترکہ ورکنگ گروپ (جے ڈبلیو جی) قائم کیا جائے گا جو تعاون کے لئے حکمت عملی اور نفاذ پر کام کرے گا۔ شہری ترقی پر یہ مشترکہ ورکنگ گروپ سال میں ایک مرتبہ میٹنگ کرے گا۔ یہ ملاقاتیں ایک سال ہندستان میں اور دوسرے سال برطانیہ میں رکھی جائیں گی۔ بڑا اثر: اس مفاہت نامے کے دونوں ممالک کے درمیان پائیدار شہری ترقی کے میدان میں مضبو ط، گہرے اور طویل مدتی باہمی تعاون کو فروغ ملے گا۔ مستفدین: امید ہے کہ اس مفاہمت نامے سے اسمارٹ سٹیز ڈیولپمنٹ، ٹھوس کچرے کے نپٹارے، گرین اور سستے ہاؤسنگ ، گندے پانی کے انتظام ، شہری علاقوں میں ہنرمندی کے فروغ ، شہری موبلٹی، ٹرانزٹ، اور ری اینٹڈ ڈیولپمنٹ اور دانشور انہ ٹرانسپورٹ نظام کے تحت روزگار کے مواقع پیدا ہوں گے۔ ۔۔۔۔۔۔۔۔۔۔۔ م ن۔ش ت ۔ ج۔
وزیر اعظم نے جاپانی وزیر اعظم عزت مآب فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کیا

وزیر اعظم جناب نریندر مودی نے جاپانی وزیر اعظم عزت مآب فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کیا ہے۔ اپنے ایک ٹوئٹ میں، وزیر اعظم نے کہا؛ ’’میں اپنے دوست وزیر اعظم فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کرتا ہوں۔‘‘
وزیر اعظم نے اونم پر لوگوں کو مبارکباد دی

وزیر اعظم جناب نریندر مودی نے اونم کے موقع پر سب کو، خاص طور پر کیرالہ اور دنیا بھر میں پھیلے ملیالی کمیونٹی کے لوگوں کو مبارکباد دی ہے۔ ایک ٹویٹ میں، وزیر اعظم نے کہا: “سب کو اونم کی مبارکباد، خاص طور پر دنیا بھر میں پھیلے کیرالہ اور ملیالی کمیونٹی کے لوگوں کو۔ یہ تہوار مادر فطرت کے اہم کردار اور ہمارے محنتی کسانوں کی اہمیت کی تصدیق کرتا ہے۔دعا ہے کہ اونم ہمارے معاشرے میں ہم آہنگی کے جذبے کو بھی آگے بڑھائے۔”
وزیر اعظم نے ویڈیو پیغام کے ذریعے منی پور سنگائی فیسٹیول سے خطاب کیا

وزیراعظم جناب نریندر مودی نے آج ویڈیو پیغام کے ذریعے منی پور سنگائی فیسٹیول سے خطاب کیا۔ ریاست کے سب سے بڑے تہوار کے طور پر معروف منی پور سنگائی فیسٹیول منی پور کو عالمی معیار کے سیاحتی مقام کے طور پر فروغ دینے میں مدد کرتا ہے۔ اس تہوار کا نام ریاستی جانور سنگائی کے نام پر رکھا گیا ہے، جو صرف منی پور میں پائے جانے والے ہرن ہیں۔ مجمع سے خطاب کرتے ہوئے وزیر اعظم نے منی پور سنگائی فیسٹیول کے کامیاب انعقاد پر منی پور کے عوام کو مبارکباد پیش کی۔ انھوں نے کہا کہ یہ میلہ کورونا وبائی مرض کی وجہ سے دو سال کے بعد منعقد کیا جارہا ہے اور انھوں نے بڑے پیمانے پر انتظامات پر خوشی کا اظہار کیا۔ وزیر اعظم نے اس میلے کے انعقاد کے لیے منی پور حکومت اور وزیر اعلی این بیرین سنگھ کی کوششوں اور جامع وژن کی ستائش کرتے ہوئے کہا کہ ’’منی پور سنگائی فیسٹیول منی پور کے لوگوں کے جذبے اور جوش کی عکاسی کرتا ہے۔‘‘ منی پور کی بے پناہ قدرتی خوبصورتی، ثقافتی خوشحالی اور تنوع پر تبصرہ کرتے ہوئے وزیر اعظم نے کہا کہ ہر شخص کم از کم ایک بار ریاست کا دورہ کرنا چاہتا ہے اور اسے ایک خوبصورت مالا سے تشبیہ دی جو مختلف موتیوں سے بنی ہے۔ وزیر اعظم نے مزید کہا کہ منی پور عین ایک مالا کی طرح ہے جہاں کوئی بھی ریاست میں ایک منی انڈیا کا مشاہدہ کرسکتا ہے۔ وزیر اعظم نے اس بات پر زور دیا کہ بھارت اپنے امرت کال میں ’’ایک بھارت شریشٹھ بھارت‘‘ کے جذبے کے ساتھ آگے بڑھ رہا ہے۔ سنگائی فیسٹیول کے موضوع پر روشنی ڈالتے ہوئے وزیر اعظم نے کہا کہ اس میلے کا کامیاب انعقاد آنے والے دنوں میں قوم کے لیے توانائی اور تحریک کا ذریعہ بنے گا۔ سنگائی نہ صرف منی پور کا ریاستی جانور ہے بلکہ بھارت کے عقیدے اور اعتقادات میں بھی اس کا ایک خاص مقام ہے۔ سنگائی تہوار بھارت کے حیاتیاتی تنوع کا بھی جشن مناتا ہے۔ انھوں نے مزید کہا کہ یہ فطرت کے ساتھ بھارت کے ثقافتی اور روحانی تعلقات کا بھی جشن ہے۔ وزیر اعظم نے یہ بھی بتایا کہ یہ تہوار پائیدار طرز زندگی کے تئیں ناگزیر سماجی حساسیت کی حوصلہ افزائی کرتا ہے۔ انھوں نے کہا کہ جب ہم فطرت، جانوروں اور پودوں کو اپنے تہواروں اور تقریبات کا حصہ بناتے ہیں تو بقائے باہمی ہماری زندگی کا فطری حصہ بن جاتا ہے۔ وزیر اعظم نے اس بات پر خوشی کا اظہار کیا کہ سنگائی میلہ نہ صرف ریاستی دارالحکومت میں بلکہ پوری ریاست میں منعقد کیا جارہا ہے، جس سے ’’اتحاد کے تہوار‘‘کے جذبے کو وسعت ملی ہے۔ جناب مودی نے نشاندہی کی کہ ناگالینڈ کی سرحد سے میانمار کی سرحد تک تقریباً 14 مقامات پر میلے کے مختلف مزاج اور رنگ دیکھے جاسکتے ہیں۔ انھوں نے اس قابل ستائش اقدام کو سراہتے ہوئے کہا کہ جب ہم اس طرح کے واقعات کو زیادہ سے زیادہ لوگوں سے جوڑتے ہیں تبھی اس کی پوری صلاحیت سامنے آتی ہے۔ اپنے خطاب کے اختتام پر وزیر اعظم نے ہمارے ملک میں تہواروں اور میلوں کی صدیوں پرانی روایت کا ذکر کیا اور کہا کہ اس سے نہ صرف ہماری ثقافت کو تقویت ملتی ہے بلکہ مقامی معیشت کو بھی فروغ ملتا ہے۔ انھوں نے مزید کہا کہ سنگائی فیسٹیول جیسے واقعات سرمایہ کاروں اور صنعتوں کے لیے بھی ایک بڑی کشش ہیں۔ وزیر اعظم نے کہا کہ مجھے پورا یقین ہے کہ مستقبل میں یہ تہوار ریاست میں خوشی اور ترقی کا ایک طاقتور ذریعہ بنے گا۔